JohanHeinsen/ENO huggingface dataset:
Aalborg Stiftstidende, 1846-05-16
Gudstjeneste. Femte Søndag efter Paaske prædiker til Høimesse i Budolphi Kirke Hs. H. Hr. Stiftsprovst Dr. Hald; Til Aftensang i Frue Kirke Hr. Pastor Henneberg. Budolphi Kirke Hr. Pastor Boesen; i Frue Kirke Hr. Pastor Bruun. J Nørretranders Kl. 1 Hr. Pastor Henneberg. J Søndertranders Kl. 9 Hr. Pastor Bruun. J Hospitalet Kl. 9. Hr. Pastor Boelen.
Aalborg Stiftstidende, 1846-05-16
Udlandet. Det engelske Underhuses seneste Debat om Kornbillen udspandt sig under forskjellige meest personlige Debatter, men endte dog med, at Sir Burells Andragende om at indsætte Billen faldt. Den tredie Læsning vil saaledes finde Sted den 11te ds. - Dronning Victorias Reise til Paris for iaar skal nu bestemt være opgiven.
Aalborg Stiftstidende, 1846-05-16
Den spanske Regjering har udstædt Amnesti for alle Deeltagere i den gallitiske Opstand, med Undtagelse af Anførerne.
Aalborg Stiftstidende, 1846-05-16
Keiseren af Rusland har ladet indtræde en Formildelse i Criminallovgivningen ved at forandre Knutten til Pidskeslag saaledes, at der for et Antal af indtil 10 Slag Knu tildeles 30 Pidskeslag og for Maximum af 40 Knut, 100 Pidskeslag. Fremdeles skal i de Tilfælde, hvor der for Politiforseelser, hidtil tildeeltes Pidskeslag, fremtidig gives Riis i et passende Forhold. Ved Forviisning til Siberien skal ingen Forbryder, gives meer end tredive Pidskeslag med paa Veien, Den tyrkisk christelige Forfølgelse mod de evangeliske Armeniere er atter kommen i Gang. J Trapezunt tildeeltes saaledes nylig en af disse, paa Paschaens Befaling, 300 Stokkeslag i Fængslet. J Erzerum blev en af dem endnu grusommere mishandlet. Han blev nemlig, i Paschaens og den armeniske Ærkebiskops Nærværelse, først pryglet halvdød, og da han derpaa, paa Ærkebispens Spørgsmaal, om han endnu vedblev sin kjætterske Tro, svarede, at han for Christi og Evangeliets Skyld vilde taale Alt, men aldrig ved menneskelige Straffe lade sig bevæge til at forandre sine religiøse Anskuelser: behagede det Hs. Magnificents at sparke ham med begge Fødder i Ansigtet og med Udraabet: "jætterske Hund træde ham til Jorden. De engelske og preussiske Gesandte have nu søgt at intervenere hos Porten for de Evangeliske, ligesom ogsaa de engelske og franske Gesandte have forlangt de Christnes Bøddel i Albanien, Sali Pascha, afsat. Denne har nemlig, i Egnen af Skopia og Jania martret flere hundrede Christne ved Prygl, Pinebænk, Op hængning ved Fødderne og andre med tyrkisk Grusomhed udtænkte Piinsler. – Den armeniske Patriarch, som nylig har slynget en Banstraale mod de af hans kirkelige Undersaatter, der fordristede sig til at bivaane fremmede Missionairers Foredrag, er af Keiseren af Rusland, til Belønning, herfor, bleven decoreret med et værdifuldt Diamantkors. –
Aalborg Stiftstidende, 1846-05-16
Den russiske Storfyrst=Thronfølgers Svoger, Prinds Alexander af Hessen-Darmstadt, opholdt sig nylig i Constantinopel. Da han havde gjort sig skyldig i en Etiquette-Forseelse mod de engelske og franske Gesandte, Sir Stratford Canning og Hr. v. Bourqueney, toge disse ingen Notits af Prindsen ved det, til Ære for ham hos Begler Bei foranstaltede, Festmaaltid. Den russiske Gesandt, v. Titow vidste imidlertid at gjøre det godt igjen ved at føre den unge Mand ved Haanden hen og forestille ham for de to Diplomater. Ved Maaltidet udbragte Stratford-Canning en Skaal for en god Forstaaelse paa alle Stæder, men især imellem Østen og Vesten!"
Aalborg Stiftstidende, 1846-05-16
I Tydskland tiltage Forbudene mod Bøger paa en interessant Maade. Paa en af Forbudslisterne staaer en Bog, der først er annonceret at skulle udkomme i Schweiz, under Titelen: "Europas fem Magter." J Wien ere de faa Exemplarer af den pariser Charivari, som det hidtil var tilladt nogle enkelte Personer at holde, nu ogsaa blevne forbudte. J de sachsiske Blade er det nu ogsaa forbudt at nævne de Bøger, der ere forbudte i Sachsen. Börnes Ord ville nu snart gaae i Opfyldelse: at man i Tydskland tilsidst ogsaa forbyder at være vittig; det vilde ogsaa være i sin Orden, thi Vittigheden er de aristokratiske Grundsætningers farligste Fjende og hvasseste Sværd.
Aalborg Stiftstidende, 1846-05-16
J Polen ere ogsaa Bondeuroligheder udbrudte, og i det Radomske skal Fanotismen have kaaret sig flere Adelige til Offte. Bevægelsen er foreløbig bleven undertrykt, men skal dog gjære stærkt endnu. - Den smukke Fru v. Kalergis, som Regjeringen havde ladet – pidske, fordi hun havde understøttet sin Ægtefælles Flugt, er tilligemed sin Fader (en Broder til den russiske Udenrigsminister v. Nesseltode) bleven forviist fra Warschau og flytter til Dresden. Berlin føler allerede Følgerne af den forestaaende engelske Tarifbill i en Dyrtid paa de vigtigste Fornødenhedsartikler, thi medens Meklenborg for var Berlins Smør og Kjødkammer, fører det nu næsten al sit Smør og Slagteqvæg til England, hvor Forventningen om den fri Jndførsel allerede har sat Speculationen i Bevægelse. J Toldforbundet udenfor hvilket Meklenborg ligger – maa Smør desuden betale 2 1/2 s. dansk pr. Pd. Jndførselstold, og Priserne ere af de forskjellige Aarsager derfor stegne saameget, at man allerede nu i Berlin maa betale taaleligt Smør med 38 Rbs. Pundet.
Aalborg Stiftstidende, 1846-05-16
Et smukt Monument betegner nu det Sted, hvor de jordiske Levninger af vor i Berlin ved Døden afgaaede berømte Landsmand, Henrik Steffens, hvile. "D. 2den ds., om Aftenen Kl. 5 – hedder det i en Beretning desangaaende fra Berlin – foregik paa Trefoldigheds-Kirkegaarden udenfor den Halleske Port den høitidelige Opstilling, af Gravmonumentet for den afdøde Geheime-Regjeringsraad og Professor Henrik Steffens, i Overværelse af en dertil indbuden Forsamling, bestaaende af omtrent 50 Personer, hvoriblandt ogsaa Damerne af den Afdødes Familie, Festligheden var ganske simpel, svarende til den Hedengangnes beskedne Sindelag. Over-Consistorialraad, Hofpræst Dr. Straufs holdt en Mindetale fuld af Værdighed, aldeles svarende til Øiemedet. Monumentet selv er mesterligt udkastet af Strack og udført i Steen af Wimmel. Det er 8 Fod høit, af en tilsvarende Brede, viser den Afdødes meget lignende Medaillon (efter Thorvaldsens Original) og bærer paa den brede, imod Graven vendte Side den Jndskrift: Heinrich Steffens von seinen Freunden. Upsala-Maifesten feiredes den 1ste Mai paa sædvanlig Maade af Studenterne, skjøndt ikke saa glimrende som sidste Aar. Nationerne marscherede under Sang og Spil med deres Faner i Spidsen ud til Eklundshof, hvor Barakker vare opslagne for at beskytte mod den kolde Nordenvind. Nogle Charakteerroller udførtes, hvoraf især udmærkede sig en engelsk Lord i sin Gig, og en Raadmand fra Sather med en colossal Næse og en uhyre KlokkeGötheborgernes nye Fane gav et høit Begreb om deres Landsmændinders Kunstfærdighed og Smag, og var Gjenstand for almindelig Opmærksomhed. Ogsaa i Lund skulde 1ste Mai feires med en stor Sera paa Helgonabakken. Crusenstolpes "Carl Johan og Svenskerne 3die Deel, 1ste Afdeling, som nylig er udkommen, roses meget, fordi den i Virkeligheden svarer til sit Motto: i panigyrique, ni pamphlet, Forfatteren har aldeles forandret sin Tone, overøser ei længere med Bitterheder og Beskyldninger, men søger at fremstille i en jævn, historisk Stiil Begivenhederne i Tidsrummet fra 1822 til 1828.
Aalborg Stiftstidende, 1846-05-16
Det tyrkiske Statsraad har udfærdiget et mærkeligt Manifest, der i det tyrkiske, græske og armeniske Sprog skal oplæses i alle Kirker i Hovedstaden saavelsom i Provindserne. Dets Jndhold er følgende: "Enhver, som forseer sig imod sine Medmenneskers Liv, Ære eller pecuniaire Jnteresser, skal, af hvad Rang han end monne være, strængeligt straffes. Pengemulcter ere afskaffede, og Jngen kan under denne Benævnelse affordre Andre Penge. Hoveritjeneste er ophævet over hele Riget. Gouverneurer, Dommere og Officerer have ingen Ret til paa deres Reiser at affordre Undersaatterne Levnetsmidler eller andre Gjenstande uden Betaling. Dommerne skulle afsige deres Kiendelser upartisk og maae ikke lade sig bestikke. Gouverneurer og andre Autoriteter maae ingen Foræringer affordre deres Undergivne, og disse heller ikke give dem nogen. Foruden den af Staten bestemte Skat, bliver ingensomhelst anden Afgift at udrede." (Udenfor Tyrkiet kunde dette Manifests Oplæsning og Jndprentning ogsaa gjøre god Nytte.)¬
Aalborg Stiftstidende, 1846-05-16
J "Leipziger General=Anzeiger" falbydes et nogle Mil fra Leipzig liggende Riddergods, hvis Eier iblandt andre Rettigheder har – jus primæ noctis!
Aalborg Stiftstidende, 1846-05-16
J Hamborg indtraf forleden det sørgelige Tilfælde, at et ungt Menneske paa 14 Aar, Søn af en bekjendt Familie, maatte opgive Aanden, som Følge af, at en Tand var bleven udtrukken. Som der siges, havde en Aare slynget sig om Tandroden, der, ødelagt ved Udtrækningen, frembragte en Blodstrøm, som samtlige Hamborgs bekjendte Læger ikke vare istand til at standse. Efter 3 Døgns vedvarende Blod ning blev den Ulykkelige Dødens Offer.
Aalborg Stiftstidende, 1846-05-16
J Stettin gjør en Muursvend megen Opsigt som Baptist=Præst; han holder saa kraftige Taler, at de trænge igjennem Marv og Been paa hans Tilhørere, der meest bestaae af Søfolk, Sjouere, Haandværkssvende 2. Nylig faldt en af hans Tilhørere derved i en saa krampagtig Graad, at de Andre troede at maatte komme ham til Hjælp; men Muursvenden befalede dem at lade dette være, og beviste dem, at Diævelen netop nu var i Begreb med at fare ud af Synderen, og at han (Præsten) havde ved sin Tales Kraft tvungen ham dertil. Da Manden kort efter kom til sig selv igjen og erklærede, at nu var han som nyfødt, troede Mængden naturligviis, at den Lede virkelig havde rømt sit Logis, og Dette havde saadan Virkning paa dem, at 15 Personer strax lode sig gjendøbe i Oderen.
Aalborg Stiftstidende, 1846-05-16
Landshøvdingen i Stockholms Lehn, Grev Horn, er bleven sat under Tiltale, med Hensyn til de ham affordrede Pengemidler, han havde oppebaaren til de Nødlidende. Man seer heraf, at det ikke blot er nogle Blades politiske Uvillie, der foraarsager, at hans Opførsel qvalificeres som en grovEmbedsfeil, men at ogsaa Lovens og Kronens eget Organ nærer samme Mening. Den medgivne Memorial slutter saaledes: "J Anledning af de grove Embedsfeil, der ere opkomne om Landshøvding Grev Horn, foranlediges Advocatfiscal-Embedet underdanigst til at anholde om, at Greven strax afsættes fra Udøvelsen af sit som Landshøvding i Stockholms Lehn indehavende Embede." Kammerretten har imidlertid ikke funden tilstrækkelig Grund til at skille Landshøvdingen ved Embedet.
Aalborg Stiftstidende, 1846-05-16
Over Tynefloden ved Newcastle bygger man i denne Tid en Bro, der umodsigeligt vil blive et af de kjæmpemæssigste og mærkværdigste Bygningsværker, den nyere Tid har at opvise. Den skal indeholde to Gader, den ene over den anden; den nederste skal være for almindelige Vogne og for Fodgjængere; den øverste, som kommer til at ligge 22, engelske Fod høiere, skal være for Jernbanetog. Den første Brogade bliver 1380 Fod lang, den anden 270 Fod længere. Sex Buer blive byggede over Floden; hver af dem har en Vidde af 124 Fod.
Aalborg Stiftstidende, 1846-05-16
Fædrelandet. Kjøbenhavn, den 12te Mai. Det orthopædiske Jnstitut ved Kjøbenhavn (Kammerraad Langgaards) kan ikke noksom anbefales til de Forældres Opmærksomhed, hvis Børn lide af Skjævhed og Curvaturer a. Det er ikke blot med Hensyn til den omhyggelige Lægebehandling at dette Jnstitut i saa høi Grad udmærker sig, men ogsaa ved den faderlige Omsorg, Jnstitutets Forstander drager for de ham anbetroede Patienters Sjæl sundhed, Sindets Adspredelse og Oplivelse. Foruden de almindelige Midler, Læsning og Musik hertil frembyder, lader han sig det ogsaa være magtpaaliggende at afhjælpe saadanne Savn, hvis Tilfredsstillelse i en Sygeanstalt næsten skulde ansees for en Umulighed. Der har saaledes under Jnstitutets Bestaaen oftere fundet smaa dramatiske og musicalske Aftenunderholdninger Sted, ved hvilke alle Patienter have været Tilskuere, uden at de derfor behøvede at forlade deres Leie eller Stilling. Saa utroligt det end klinger, saa iværksættes det dog med den største Lethed, idet Sengenes fortræffelige Mechanisme tilsteder, at de, uden mindste Anstrængelse eller Gene for Patienten, henflyttes fra et Sted til et andet. Saaledes har der for ganske nylig fundet en saadan lille Festlighed Sted i Jnstitutet, hvilken flere af det kongelige Theaters Kunstnere havde den Godhed at forskjønne ved deres Talenter. J den ene Ende af en stor Sal var et nydeligt lille Theater ligesom henttyllet, og paa Tilskuerpladsen vare Sengene henflyttede i Rækker, hvorfra det lille Publicum i al Magelighed deeltog i denne dramatisk musicalske Nydelse. (Berl. Td.)- Som man maaskee vil erindre – skrives i Christiansands Stiftsavis har i dette Blad været at læse en Efterlysning, betræffende en dansk Møllebygger ved Navn Nielsen, som den 24de Decbr. f. A. fra det 3/4 Miil fra Stiftstaden liggende Øvre-Stray begav sig paa en Reise til Landvig Sogn, for at besøge sin Forlovede, men paa denne Tour sporløst forsvandt, uden at man hele Vinteren fik at høre noget fra ham. Allehaande Rygter om, at han skulde være bleven myrdet osv. have været i Circulation. For nogle Dage siden er imidlertid hans Liig drevet iland paa Flekkerø, og dets Jdentitet ved de i Lommen fundne Sager, iblandt hvilke et Brev fra hans Kjæreste, sat udenfor al Tvivl, uagtet Ansigtet skal have været aldeles opædt af Fiskene. Man formoder, at han maa være druknet ved paa Jsen at sætte over Topdalselven, og derpaa være dreven ud Søen. Da man i Lommerne fandt hans Uhr samt 12 – 14 Daler i Sølv og Sedler, bliver den Formodning, at han skulde være bleven ombragt paa Veien, høist usandsynlig.
Aalborg Stiftstidende, 1846-05-16
Af det sidste Nummer af "Folkebladet erfares, at Trykkefrihedsselskabets Medlemsantal, der engang udgjorde omtrent 5000, og endnu i forrige Aar var 3525, nu er sjunket til 3087, og at Selskabet har en Gjæld af 2104 Rbd. Det er beklageligt, at Jnteressen for dette Selskab, der engang var saa stort, synes at være i stadig Aftagende. Forendeel maa vistnok Grunden søges i, at der langtfra ikke er den ungdommelige, livlige Deeltagelse for Pressens eller noget andet vigtigt offentligt Anliggende som for 10 Aar siden. (Loll. Falst. Av.)- Bortførelses=Historier høre til de sjeldne her i Landet; men i forrige Uge have vi dog havt en. En herværende Urtekræmmer er flygtet med en Grosserers Datter, og skal forinden Flugten være bleven viet i en nærliggende Landsbykirke. Hvorledes Præsten har turdet foretage Vielsen uden Faderens Samtykke, er noget uforklarligt. (S. Bl.)
Aalborg Stiftstidende, 1846-05-16
En nyttig og interessant Opfindelse, der fortjener at fremhæves, er den saakaldte Skovuld, der frembringes af Naalene af visse Fyr- og Lærketræer, og bestaaer af hamp agtige Trævler, som efter deres grovere eller finere Beskaffenhed enten kunne tjene istedetfor Krølhaar eller Vat, fornemmelig til Sengetæpper og Madratser. Skovulden er for Legemet sund og behagelig, da den som ringere Varmeleder vedligeholder den meest passende Sengevarme, og desuden, formedelst sine aromatiske Bestanddele, hverken kan blive muggen eller uddunstende, hvilket især er et stort Fortrin i fugtige Boliger. Brugen af Tæpper af Skovuld har ogsaa viist sig meget hensigtsmæssig til Opnaaelsen af visse Læge formaal, især ved Brystsygdomme, i Sliimfeber, Rheumatisme, almindelig Nervesvækkelse osv., hvorved Skovuldens over hele Legemet ligeligt udbredte, milde balsamiske Kraft virker langt bedre end mange andre Midler. Det er ogsaa bekjendt, at Jndaandelsen af Luften i Naaleskove udøver en lægende Kraft. Ogsaa for Sunde skal ikke Noget kunne være hensigtsmæssigere end disse Tæpper, da Skovulden desforuden besidder det sjeldne Fortrin, ved sin Lugt at beskytte Senge og Meubler imod Utøi og Møl. J flere Hospitaler, navnlig i det kerk, almindelige Sygehuus i Wien, ere disse Tæpper og Madratser blevne indførte og have fundet anerkjendende bifald, og det er at ønske, at dette yderst hensigtsmæssige Product snart maa blive almindelig anerkjendt og udbredt. (Kphyst.)¬
Aalborg Stiftstidende, 1846-05-16
Der er nu Haab om, at Brokkensbod og Toldbod viinhuset, disse Hovedstaden høist vanzirende Bygninger, ville blive nedrevne og ifølge et af Prof. Hersch udarbeidet Udkast give Plads paa den ene Side for en smuk Bygning til Værtshuushold, med Barbeerstue, Badekamre og Boutiker, samt paa den anden Side for en Hovedbygning til Caffehuus, Restauration og Herbergering. Generaltoldkammeret og Commercecollegiet, hvem disse Bygninger tilhøre, har nemlig isinde at gjøre Planen til en privat Entreprise med en bestemt Afgift til den kgl. Kasse, og opfordrer i denne Anledning Private til at indkomme til Collegiet med skriftlige Tilbud. (Flyst.)
Aalborg Stiftstidende, 1846-05-16
Hertugen af Augustenborg er den 4de de, ankommen til Hannover.
Aalborg Stiftstidende, 1846-05-16
Det Orlamundiske Selskab har under en Maaneds Ophold givet 16 Forestillinger i Horsens og reiser nu til Fredericia. (Hors. Av.). Hans Peder Jensen, der tiltaltes for ulovlig Besiddelse af en Svaletønde, er saavel ved Ribe Amts Overpolitiret, som ved Øster- og Vester-Herreders Politiret samt Høiesteret idømt en Mulct af 100 Rbd. samt i Salair 10 Rbd. (S. Bl.)¬
Aalborg Stiftstidende, 1846-05-16
Der træffes nu i Odense mange Forberedelser til at gjøre Deeltagerne i den store Landmandsforsamling fra den 25de til den 29de ds. Opholdet saa behageligt som muligt udenfor den til Forretninger bestemte Tid om Formiddagen, hvortil Forsamlingerne allerede begynde Kl. 7 om Morgenen.
Aalborg Stiftstidende, 1846-05-16
Ligesom Communalbestyrelsen har stillet Raadhuset, og Klub den sit smukke Locale til Bestyrelsens Disposition, saaledes har ogsaa Læseforeningen aabnet alle Deeltagerne Adgang til dens Locale. Om Mandag Eftermiddag vil der blive foranstaltet en stor Kjøretour til tre af de skjønneste Eiendomme i Omegnen: Christiansdal, Søbysgaard og Langes, hvis Eieres, Kherre Chr. Benzons, Commandeur Falsens og Kherre, Baron Holstens bekjendte Gjæstfrihed sikkert vil berede deres Gjæster en nydelsesrig Dag. Om Tirsdag Eftermiddag have Dhrr. Assessor Foersom og Musikdirecteur Hansen paatænkt at give en af saare velvalgte Nummere bestaaende Kirkeconcert i den skjønne St. KnudsKirke, hvortil der vist ikke vil nægtes dem Tilladelse. (Correspondencen vil imidlertid vist vare til Landmændenes Høstgilde.) Onsdagsaften eller, hvis Veiret ikke tillader det, da den følgende Aften, foranstaltes af Selskabet Foreningen af 22de Mai for samtlige Deeltagere en Festlighed i den nærliggende smukke Skov: Fruens Bøge". Om Fredagen vil der formodentlig blive en almindelig Afskedsdiner paa den store Raadhuussal, som ellers afbenyttes til Forsamlingerne. De øvrige Dage spises der til Middag i Klubben, paa Postgaarden, hos Dhrr. Gjæstgivere Larsen, Strøm og Nielsen, samt hos Mad. Bardram i Skuespilhuset, og hos Hr. Rasmussen ligeoverfor Provstegaarden."
Aalborg Stiftstidende, 1846-05-16
Hver Aften gives Forestillinger paa Theatret af Hr. Langes Selskab, og hver Dag forevises Brødrene Meyers Prospecter af de interessante Harzegne. At en Bazar og Jndustrindstilling vil finde Sted under hele Samlingstiden, er allerede tidligere omtalt. (O. Th. Av.)
Aalborg Stiftstidende, 1846-05-16
Aalborg, den 16de Mai. Det tør være vigtigt, at Opmærksomheden itide henvender sig paa de Valgdistricter, fra hvilke Stænderforsamlingen vil blive at repræsentere ved nye Valg, thi skjøndt en, som vi ville antage, temporair Sorgløshed synes at have grebet de offentlige Jnteresser, saa at endog Jndstiftelsesdagen for den Jnstitution, vi dog hvad enten vi føle os tilfredsstillede eller ikke – have saare meget at takke for, glider fast ubemærket forbi, saa er det dog neppe at betvivle, at den forestaaende Stænderforsamling, som Udløbet af et politisk Afsnit og end mere som Forløber for de Principer, der skulle bebude det Kommende, vil, om end ikke i sine specielle Resultater, saa dog i principiel Henseende – og det maa ved Stænderindretningen, saa længe den endnu svæver paa sit nærværende Standpunct, næsten blive Hovedsagen blive af særdeles Betydning. Af Vigtighed vil det derfor ogsaa være, især da man mærkelig nok vedbliver at holde flere Suppleantpladse aldeles ubesatte, at de Vedkommende itide erklære, om de agte at indtræde i Forsamlingen eller ikke, thi ved Uopmærksomheden herfor opstod allerede forrige Gang, som bekjendt, enkelte Lacuner. Jblandt de Valgdistricter i Jylland, der allerede staae aldeles blottede for Repræsentation, nævner Hjørr. Av." det 1ste Landdistrict, idet Districtet mangler Suppleant, og den Deputerede, Stifts landinspecteur Bie til Bangsbo, har erklæret ikke at kunne indtræde. For Deputeretvalget i den saaledes tilstedeværende Vacants henlede vi her især Opmærksomheden paa Suppleanten for det 16de Landdistrict, Hr. Fabrikant Bruun til Bruunshaab pr. Viborg, hvis frisindede Anskuelser og Egenskaber for den offentlige Virken allerede ville være en Deel i Publicum fordeelagtigt bekjendte.
Aalborg Stiftstidende, 1846-05-16
Under 14de d. M. har biskoppen kaldet hidtilværende Skolelærer og Kirkesanger i Venneberg, Seminarist Jørgen Sørensen Mariager, til Kirkesanger for Hammer, Menighed og Skolelærer for Erindsted Skoledistrict i Kjær Herred.
Aalborg Stiftstidende, 1846-05-16
Copulerede. J Odense den 5te ds.: Skrædermester Georg Wilhelm Hermann og Jfr. Marie Oline Brock; den 6te, Bødkermester Niels Peter Christian Nielsen og Pigen Marie Jensen.
Aalborg Stiftstidende, 1846-05-16
Hamborg Børscours, den 12te Mai. Bordeaux 190 1/2. St. Petersborg 333. London k. S. 13 Mk. 10 1/2. Madrid 45. Lissabon 47 1/2. Amsterdam k. S. 36. 15. Spec. bedre. Louis & Frederiksdorer 11 Mk. 2 1/2 s.
Aalborg Stiftstidende, 1846-05-16
Hals Skibsliste. Jndk. D. 12te Mai. C. Olsen f. Svendborg m. Flytteg. D. 13de: N. Kraiberg f. Dokkedal m. Muurst.; H. Brandt f. Hobro, ball.; H. C. Andersen f. Frdhvn, m. Byg; A. Gaarn f. Læss m. do.; O. C. Olsen f. do., ball.; G. Nielsen f. Østerr, m. Træl.; Th. Hansen f. Mandal m. do.; H. K. Holm f. Hull m. Steenk, og Tvist; J. Karre og J. Jonasson f. Marstrand m. Brædder. D. 14de: A. C. Andersen f. Sannefjord m. Træl. S. Henriksen f. Greenaa m. Flytteg.; N. T. Larsen f. Langeland m. Hvedemeel – Udg. D. 12te: N. P. Nielsen, t. Kbhvn. m. Kartofler; F. Bøstrup t. do. m. Havre; H. Brøndstrup t. Greenaa m. Træl.; C. C. Eyser t. Hull m. Kreaturbeen; T. Thorsen t. Tvedestrand, P. Johansen, S. Henriksen og A. Gunuldsen t. Østerr., Alle med Korn og Fedev. D. 13de: R. L. Bergstrøm t. Odense m. Træl.;A. P. Thomsen t. Horsens m. Kalk; M. H. Mortensen t. Nyborg, ball. D. 14de: J. Theilmann t. Kbhvn. m. Muurst. og Havre; M. Alstrup t. do. m. Byg og Byggryn; N. Petersen t. England m. Kreaturbeen; H. Nielsen t. Randers m. Støbegods og Tvist; H. Andersson t. Marstrand, hast. - Vinden, den 14de: No., stiv Kuling, klar Luft.
Aalborg Stiftstidende, 1846-05-16
Reisende. Ankomne. Med Liimfjorden i Torsdags, f. Thisted, Komd. Jacobsen, Jfr. Beyer, Frue Blichfeld, Cand. Arfast, Kom. A. Hartvigson, Handl. Halberstadt, Mad. Hartvigson med Barn, 4 Dæksp.; f. Løgstør: 2 Dæksp. (14 Passagerer.) Med Dagvognen i Torsdags, f. Randers: Capt. Holm; f. Hobro: Hr. Lindholm. Afreiste. Endvidere med "Jris, i Torsdags, t. Kbhavn.
Aalborg Stiftstidende, 1846-05-16
Kammerh. Amtm. Baron v. Rosenkrantz med Tjener, Kammerj. Herreds. Lillienskjold, Overauditeur Herredsf. Timm med Frue, 2 Børn og Pige, Frue Blichfeld, Jfr. Beyer, Cand. theol. Arfast. Handelsbet. Steenberg, Forvalter Schulz, Konen Damsgaard, 5 Dæksp. (60 Passagerer.) Med Liimfjorden igaar, t. Løgstør, Skibscapt. Holm, Bogholder C. B. Kjerulf, 1 Dæksp.
Aalborg Stiftstidende, 1846-05-16
Bekjendtgjørelser. De ærede Herrer, saavel Budne som Uindbudne, der igaar hædrede min afdøde Mand ved at ledsage ham til hans sidste Hvilested, modtage herved min og Mines forbindtligste og varmeste Tak. Aalborg, den 14de Mai 1846. Maren sal. Wedsted, født Westergaard.
Aalborg Stiftstidende, 1846-05-16
Onsdagen den 3die Juni førstkommende, om Formiddagen Kl. 10, bliver paa Undertegnedes Comptoir afholdt en Skiftesamling i forhenværende Handelsmand i Løkken, Thomas Christian Hoffmanns Fallitbo, hvorved vil blive tagen Bestemmelse angaaende Realisationen af adskillige, Boet tilhørende, uvisse Fordringer m.v. Borglum Herredscomptoir i Hjørring, den 9de Mai 1846. Sparck.